Қазақстан Республикасының Президенті Н.Ә.Назарбаевтың 2018 жылдың 10 қаңтарындағы Қазақстан халқына Жолдауын талқылау

Хаттамасы

15.01.2018ж.

Қызылсая орта мектебі

Қатысқандар :41

Мұғалім-24

Мектеп жұмысшылары- 17

Күн тәртібінде:

1. ҚР Президенті Н.Ә.Назарбаевтың Қазақстан халқына Жолдауын талқылау.

1.Қызылсая орта мектебінің ұжымын Елбасы Жолдауымен тарих пәні мұғалімі Алиева Б.Б таныстырды.

Қазақстан Президенті Нұрсұлтан Назарбаевтың 2017 жылға арналған  халыққа Жолдауы «Қазақстанның үшінші жаңғыруы: жаһандық бәсекеге қабілеттілік» тақырыбымен жарияланды. Өткен жылдың Қазақстан халқына арналған Жолдауы еліміздің экономикасын  жаңғыртуға және өнеркәсіпті цифрландыруға бағытталды. Еліміздің 2050-ші жылға дейінгі ұзақ мерзімді Даму стратегиясы жүзеге асырылуда. Қазақстан мемлекеті әлемдегі ең озық 30 елдің қатарына кіруді алдына мақсат етіп отыр.Жүз нақты қадам Ұлт жоспары аясында біз реформаларды жүргізіп келеміз.Рухани жаңғыру бағыты бойынша кешенді іс-шаралар жүргізілуде. ҚР Президенті Нұрсұлтан Назарбаевтың 2018 жылғы 10 қаңтарда жарияланған Қазақстан халқына арналған  Жолдауы Төртінші өнеркәсіптік төңкеріс жағдайында елімізді дамытуға арналған. Елбасы өз сөзінде Қазақстан халқының жарқын болашағы үшін денсаулық сақтау саласынан бастап, ауыл шаруашылығына дейін, технологиялық дамудан бастап, білім беру саласын ілгерілетуге дейін әр саланы қамтып, жүзеге асырудың нақты жолдарын көрсетті. Жолдауда дамудың 10 басымдықтары атап өтілді, оның ішінде басты басымдық - инновациялық орталықтарды құру, қазақстандық өнеркәсіптік кәсіпорындарды цифрландыру, жаңа технологияларды енгізу үшін флагмандық ел ретінде индустрияландыруды анықтау болып табылады.

Сөз алды: математика пәні мұғалімі Шаймерденова Т.Н.

Елбасы Қазақстан халқына «Төртінші өнеркәсіптік революция жағдайындағы дамудың жаңа мүмкіндіктері» атты Жолдауында «Ақылды қалалар» «ақылды ұлт» үшін деген 10-шы тарауында заманауи технологиялар жылдам өсіп келе жатқан мегаполистің проблемаларын тиімді шешу, әлемде инвесторлар үшін қалалар бәсекеге түсуі туралы ойларымен бөліседі.

Сөз алды: мектп директоры Рахымжанов Б.С.

Елбасы Жолдауының 7-ші тарауы «Адами капитал- жаңғыру негізі» деп аталады. Бұл басымдылық білім берудің жаңа сапасы .Барлық жастағы азаматтарды қамтитын білім беру ісінде өзіміздің озық жүйемізді құруды жеделдету қажеттілігін атап көрсетеді. Жаңа мазмұндағы білім беруге көшу 2021 жылы аяқталатындықтан, педагогтарды оқыту және олардың біліктілігін арттыру жолдарын қайта қарау керек болады.. Білім берудің барлық деңгейінде математика және жаратылыстану ғылымдарын оқыту сапасын күшейту керектігі туралы айтылған. Бұл – жастарды жаңа технологиялық қалыпқа дайындаудың маңызды шарты. Қазақстандықтардың болашағы – қазақ, орыс және ағылшын тілдерін еркін меңгеруінде. Орыс тілді мектептер үшін қазақ тілін оқытудың жаңа әдістемесі әзірленіп, енгізілуде 2019 жылдан 10-11-сыныптардағы жаратылыстану ғылымының жекелеген пәндерін оқытуды ағылшын тіліне көшіру басталатын болады. Нәтижесінде, біздің барлық түлектеріміз елімізде және жаһандық әлемде өмір сүріп, жұмыс істеуі үшін қажетті деңгейде үш тілді меңгеретін болады. Цифрлық білім беру ресурстарын дамыту, кең жолақты Интернетке қосу және мектептерімізді видеоқұрылғылармен жабдықтау жұмыстарын жалғастыру қажетОрта мектеп пен колледждер және жоғары оқу орындары үздік оқытушыларының видеосабақтары мен видеолекцияларын Интернетте орналастыру керек. Бұл барлық қазақстандықтарға, оның ішінде шалғайдағы елді мекен тұрғындарына озық білім мен құзыреттілікке қол жеткізуге жол ашады. Елбасының Жолдауымен жан-жақты танысып, аймақтық ерекшеліктерін ескере отырып, жауапкершілікпен іске асыруымыз қажет.

Қаулы:

1. Елбасының Қазақстан халқына Жолдауы мақұлдансын

2. Қазақстан халқына Президенттік Жолдауын жүзеге асыру бойынша іс-шаралар жоспары әзірленсін.

 Төрағасы: Рахымжанов Б.С.

Хатшы : Ақмағамбетова А.М.